Wen: Jennifer, Riaan op Pta-verhoog te sienJennifer Zamudio en Riaan Grobler. (Foto: Liezel Scheppel/Picture Perfect Studios) Op Vrydag 1 April snoer twee van Afrikaans se gewildste kunstenaars, Jennifer Zamudio en Riaan Grobler, kragte saam om ŉ opwindende konsert in Pretoria op die planke te bring. Jennifer en Riaan het in 2020 die duet “Liefdeshartaanval” uitgereik en sal op dié konsert in die AfriForum-teater die liedjie saam met ŉ keur van hulle ander treffers sing. Jennifer, wat reeds 21 jaar ŉ bekende stem in die Afrikaanse musiekbedryf is, sal liedjies soos “Hart se loper” en “Dalk” sing, terwyl “Die hemel gooi sy sterre”, “Was dit dalk te laat” en “Die boek” op Riaan, wat ook radio-omroeper by Pretoria FM is, se lysie is. “Daar is dalk ook ŉ lekker verrassing van my kant af,” sê Jennifer, wat tans hard in die ateljee besig is met opnames van nuwe musiek. Die konsert vind op 1 April om 20:00 by die AfriForum-teater plaas en kaartjies kan by www.afriforumteater.co.za bespreek word. WEN: Vier gelukkige lesers kan elkeen ŉ dubbelkaartjie wen na Jennifer Zamudio en Riaan Grobler se vertoning op Vrydag 1 April by die AfriForum-teater in Pretoria. Die wenners sal per e-pos aangekondig word. Die kompetisie sluit Vrydag 25 Maart om middernag en die wenners sal op Maandag 28 Maart aangekondig word. Die kompetisie het gesluit. Bepalings en voorwaardes